Homologinė eilė

Homologinė eilė – tos pačios klasės organinių junginių eilė, kurios gretimi nariai skiriasi -CH2- grupe.

Homologai išsidėstę pagal didėjantį C (anglies) atomų skaičių molekulėje. Homologinės eilės narių savybės gali skirtis, pavyzdžiui, žemesnieji homologai dažnai esti lengvesni (dujos, skysčiai), jie turi kvapą, tirpsta vandenyje; didėjant C atomų skaičiui, šios savybės kinta – medžiagos tampa kietos, bekvapės, netirpios ir pan.

Kiekvienos klasės junginių, sudarančių homologinę eilę, molekulių sudėtis išreiškiama bendra formule, pavyzdžiui, bendroji alkanų formulė yra CnH2n+2, o sočiųjų monohidroksilių alkoholių bendra formulė yra CnH2n+1OH ir t. t., kur n lygus anglies (C) atomų skaičiui.

 Homologinė eilė  Bendroji formulė Pavyzdys  Funkcinė grupė Alkanai CnH2n + 2 (n daugiau arba lygu 1) CH4, n = 1  Alkenai CnH2n (n daugiau arba lygu 2) C2H4, n = 2 C = C Alkinai CnH2n − 2 (n daugiau arba lygu 2) C2H2, n = 2 C ≡ C Alkoholiai CnH2n + 2O (n daugiau arba lygu 1) CH4O, n = 1  – OH Karboksilo rūgštys CnH2nO2 (n daugiau arba lygu 1) CH2O2, n = 1 – COOH Aldehidas CnH2nO</sub> (n daugiau arba lygu 1) CH2O</sub>, n = 1 – CHO

Kategorija:Chemija